കര്ഷക ആത്മഹത്യ കണ്ട് മനം മടുത്തു, അധ്യാപകന് ഗ്രാമത്തിലെ കര്ഷകര്ക്ക് വേണ്ടി ചെയ്തത്... തെലങ്കാനയിലെ സിദ്ദിപേട്ട്Siddipet district of Telangana ജില്ലയില് നിന്നുള്ള 48 കാരനായ പുലി രാജുpuli raju സര്ക്കാര് സ്കൂള് അധ്യാപകനാണ്. ഒരു കാര്ഷിക കുടുംബത്തില് നിന്ന് വരുന്ന അദ്ദേഹം, കഴിഞ്ഞ 40 വര്ഷമായി, തന്റെ കുടുംബവും സുഹൃത്തുക്കളും അനുഭവിക്കുന്ന ജലപ്രതിസന്ധി, കാലാവസ്ഥാ വ്യതിയാനം, മിനിമം താങ്ങുവിലയ്ക്കായുള്ള സമരം തുടങ്ങിയ കഷ്ടപ്പാടുകള് കാണുന്നുണ്ടായിരുന്നു. അദ്ദേഹത്തിന്റെ കുടുംബത്തിന് 17 ഏക്കര് ഭൂമിയുണ്ട്, വര്ഷങ്ങളായി ഈ വിഷയങ്ങള് അഭിമുഖീകരിക്കുന്നുമുണ്ട്. 1997 ല് സാമ്ബത്തിക ശാസ്ത്രത്തില് ബിരുദാനന്തര ബിരുദം പൂര്ത്തിയാക്കിയ ശേഷമാണ് ഈ സാഹചര്യങ്ങള് അദ്ദേഹം കൃത്യമായി നിരീക്ഷിച്ച് മനസിലാക്കിയത്. യെതിഗദ്ദ കിസ്താപൂര് ഗ്രാമവാസിയായ രാജു 2000 ല് ഒരു പ്രാദേശിക പത്രത്തില് ജോലി ചെയ്തിരുന്ന തന്റെ പത്രപ്രവര്ത്തകനായ സുഹൃത്ത് അശോകിനെ സന്ദര്ശിച്ചു. കര്ഷക ആത്മഹത്യയെക്കുറിച്ച് അദ്ദേഹം എഴുതിയ റിപ്പോര്ട്ടുകള് ഞാന് വായിച്ചിരുന്നു. ഈ സാഹചര്യത്തെക്കുറിച്ചും കര്ഷകരെ സഹായിക്കാന് നടപടിയെടുക്കാനുള്ള സാധ്യതയെക്കുറിച്ചും ഞങ്ങള് ഇരുവരും ചര്ച്ച ചെയ്തു അദ്ദേഹം കൂട്ടിച്ചേര്ക്കുന്നു. കര്ഷകര് ആത്മഹത്യ ചെയ്യുന്നതിന്റെ കാരണങ്ങള് തിരിച്ചറിയാന് രേഖ തയ്യാറാക്കാന് അശോകന് നിര്ദ്ദേശിച്ചു. 2002 ല് ജോലി തുടങ്ങിയ രാജു, തന്റെ പ്രദേശത്തെ ഇത്തരം സംഭവങ്ങള് സൂക്ഷ്മമായി രേഖപ്പെടുത്തി. ഇരകളെ കണ്ടെത്തുകയും ദുരിതമനുഭവിക്കുന്ന കുടുംബങ്ങളെ സന്ദര്ശിക്കുകയും തനിക്ക് കഴിയുന്ന വിധത്തില് അവര്ക്ക് പിന്തുണ നല്കുകയും ചെയ്തു. കുടുംബങ്ങളുടെ അവസ്ഥ മനസ്സിലാക്കാന് ഞാന് അവരെ സമീപിക്കാന് തുടങ്ങി, എങ്ങനെ കര്ഷകന് തന്റെ ജീവനെടുക്കാന് നിര്ബന്ധിതനായി. അവരുടെ പ്രശ്നങ്ങള്, അതിന്റെ പിന്നിലെ കാരണങ്ങള്, അവരുടെ കുടുംബ പശ്ചാത്തലം, മറ്റ് വശങ്ങള് എന്നിവ മനസ്സിലാക്കാന് ഞാന് ശ്രമിച്ചു അദ്ദേഹം പറയുന്നു. ഗ്രാമപ്രദേശങ്ങളില്, 18 നും 25 നും ഇടയില് പ്രായമുള്ള സ്ത്രീകളും പുരുഷന്മാരും വിവാഹിതരാകുന്നു. കുടുംബനാഥനോ കര്ഷകനോ ആത്മഹത്യ ചെയ്തുകഴിഞ്ഞാല്, സ്ഥിതി മാറുന്നു. സ്ത്രീ ചെറുപ്പത്തില് തന്നെ വിധവയാകുന്നു. കുട്ടികള് പലപ്പോഴും സ്കൂള് ഉപേക്ഷിക്കാന് നിര്ബന്ധിതരാകുന്നു. കുടുംബവും സാമ്ബത്തികവും ഒരുമിച്ച് കൈകാര്യം ചെയ്യേണ്ടതിന്റെ ഭാരം സ്ത്രീയുടെ മേല് വരുന്നു. അവരുടെ ദുരിതങ്ങള് വര്ധിപ്പിക്കാന്, പണമിടപാടുകാരും ബാങ്കുകളും പലപ്പോഴും തിരിച്ചടവിന് സ്ത്രീയെ സമ്മര്ദ്ദത്തിലാക്കുന്നു. ഓരോ കുടുംബാംഗങ്ങളുടെയും ജീവിതം ദുരിതപൂര്ണമാകും അദ്ദേഹം പറയുന്നു. കാര്ഷികോല്പ്പന്നങ്ങളുടെ ഗുണനിലവാരമില്ലാത്തതാണ് കടങ്ങള് പെരുകാനുള്ള പ്രധാന കാരണമെന്ന് അദ്ദേഹം മനസ്സിലാക്കി. കാര്ഷിക നഷ്ടവും മോശം വരുമാനവും സാമ്ബത്തിക ബാധ്യതയില് നിന്ന് കരകയറാന് അവരെ അനുവദിച്ചില്ല. 3 ലക്ഷം മുതല് 6 ലക്ഷം രൂപ വരെ കടങ്ങള് കുമിഞ്ഞുകൂടി. 2004 ല് ജില്ലാ ഭരണകൂടത്തില് രജിസ്റ്റര് ചെയ്ത രേഖകളില് ചില അപാകതകള് കണ്ടെത്തി. പത്രങ്ങളില് കാണുന്ന കര്ഷക ആത്മഹത്യകളുടെ എണ്ണം സര്ക്കാര് വകുപ്പിന്റെ രേഖകള്ക്ക് വിരുദ്ധമാണ് അദ്ദേഹം പറയുന്നു. രാജു ബന്ധപ്പെട്ട ഉദ്യോഗസ്ഥരെ സമീപിച്ചു, മരിച്ചവരില് പലരെയും കര്ഷകരായി കണക്കാക്കുന്നില്ല. ഭൂമിയുടെ ഉടമസ്ഥാവകാശം പിതാവിനോ മറ്റ് അംഗങ്ങള്ക്കോ ആയിരുന്നു എന്നതാണ് കാരണം. മരണപ്പെട്ടയാളെ, സര്ക്കാര് രേഖകള് പ്രകാരം ഒരു കര്ഷകനായി അംഗീകരിക്കപ്പെട്ടിട്ടില്ല. നഷ്ടപരിഹാരം ഉടമയ്ക്ക് മാത്രമായിരുന്നു അല്ലാതെ ഒരു കുടുംബാംഗത്തിനല്ല. കുടുംബത്തിന്റെ ഭൂമിയില് കൃഷിയിറക്കിയത് മകനോ മറ്റൊരാളോ ആയിരുന്നിട്ടും ഈ ക്രമീകരണം തുടര്ന്നു അദ്ദേഹം വിശദീകരിക്കുന്നു. കര്ഷകനായി അംഗീകരിക്കപ്പെടാതിരിക്കുകയോ മരിച്ചയാളുടെ മരണം കര്ഷക ആത്മഹത്യയായി രജിസ്റ്റര് ചെയ്യാതിരിക്കുകയോ ചെയ്യുന്നതിന്റെ അര്ത്ഥം, സംസ്ഥാന സര്ക്കാര് നല്കിയ 1.5 ലക്ഷം രൂപ നഷ്ടപരിഹാരത്തിന് ഇരയായയാള് അര്ഹനല്ല എന്നാണ്. പിന്നീട് 2014 ല്, നാഷണല് ക്രൈം റെക്കോര്ഡ്സ് ബ്യൂറോ എന്സിആര്ബി റിപ്പോര്ട്ടില് ഈ മേഖലയില് 27,000 കര്ഷകരുടെ മരണങ്ങള് പരാമര്ശിച്ചിട്ടുണ്ടെന്നും അദ്ദേഹം കൂട്ടിച്ചേര്ത്തു. 7,000 പേര്ക്ക് മാത്രമാണ് നഷ്ടപരിഹാരം ലഭിച്ചതെന്ന് അദ്ദേഹത്തിന്റെ വിവരാവകാശ ആര്ടിഐ അന്വേഷണത്തില് കണ്ടെത്തി. ഈ വെളിപ്പെടുത്തലില് അസ്വസ്ഥനായ രാജു കുടുംബങ്ങള്ക്ക് നീതി ലഭിക്കണമെന്ന് ആവശ്യപ്പെട്ട് ഹൈക്കോടതിയെ സമീപിച്ചു. 20142018 ല്, ജുഡീഷ്യറിക്ക് മുമ്ബാകെ വാദിച്ച 400 കുടുംബങ്ങള്ക്കും നഷ്ടപരിഹാരം നല്കാന് ഹൈക്കോടതി ഉത്തരവിട്ടു അദ്ദേഹം പറയുന്നു. സര്ക്കാര് നഷ്ടപരിഹാര പദ്ധതിയിലൂടെ പലരെയും സഹായിക്കാന് കഴിഞ്ഞില്ല. അതിനാല്, മരിച്ചവരുടെ കുടുംബങ്ങള്ക്ക് വേണ്ടി സഹായം അഭ്യര്ത്ഥിക്കാന് എന്ജിഒകളെയും കോര്പ്പറേറ്റുകളെയും മറ്റ് സ്വകാര്യ വ്യക്തികളെയും സമീപിക്കാന് ഞാന് തീരുമാനിച്ചു അദ്ദേഹം പറയുന്നു. ദുഃഖിതരായ കുടുംബങ്ങള്ക്ക് മാനസികവും സാമ്ബത്തികവുമായ സഹായം നല്കുന്നതിനായി രാജു ഇതുവരെ സംസ്ഥാനത്തുടനീളമുള്ള 2,500 വീടുകളില് എത്തിയിട്ടുണ്ട്. സ്കൂള് ഫീസ് അടക്കുന്ന ഒരു സ്വകാര്യ കമ്ബനി 40 കുട്ടികളെ ദത്തെടുത്തിട്ടുണ്ട്. ചില വ്യക്തികളും ഇതേ പിന്തുണ വാഗ്ദാനം ചെയ്തിട്ടുണ്ട്. സഹായം ലഭിക്കാത്ത 2,281 കര്ഷകരുടെ പട്ടിക ഞാന് രജിസ്റ്റര് ചെയ്തിട്ടുണ്ട്, അവര്ക്ക് റേഷന്, സാമ്ബത്തിക സഹായം, കുട്ടികള്ക്കുള്ള വിദ്യാഭ്യാസ സാമഗ്രികള്, മറ്റ് സഹായങ്ങള് എന്നിവ നല്കാന് ശ്രമിക്കുന്നു എന്നും അദ്ദേഹം കൂട്ടിച്ചേര്ക്കുന്നു. ഇതുവരെ, രാജു തന്റെ ജില്ലയിലെ 15 ബ്ലോക്കുകളിലുടനീളമുള്ള കര്ഷകരെ സമീപിക്കുകയും 100 കര്ഷകരെ പ്രകൃതിദത്തമായ കൃഷി രീതിയിലേക്ക് മാറാന് സഹായിക്കുകയും ചെയ്തു. പ്രാദേശിക വിത്തുകള് ഉപയോഗിക്കാനും അദ്ദേഹം കര്ഷകരെ പ്രേരിപ്പിക്കുന്നു. വിവരങ്ങള്ക്ക് കടപ്പാട്: ദ ബെറ്റര് ഇന്ത്യ